Jirinovskiy RLDP rahbari etib qayta saylandi

Vladimir Jirinovskiy Rossiya liberal demokratik partiyasining raisi etib to‘rt yilga qayta saylandi. Bu partiyaning XXX qurultoyida ro‘y berdi, deb xabar berdi RIA «Novosti».
Ovoz berish yakuniga ko‘ra partiya oliy kengashi birinchi tarkibiga yetti siyosatchi kirdi: Jirinovskiyning o‘zi, Ivan Abramov, Sergey Karginov, Anton Morozov, Vladimir Sisoyev, Igor Toroshin va Boris Chernishov. Ularning barchasi RLDPdan Davlat dumasi deputatlari hisoblanadi.
Avvalroq Jirinovskiy partiyasining dasturi AQSh prezidenti Donald Tramp siyosiy strategiyasiga o‘xshab ketishi ta'kidlab o‘tgandi (bir qator mamlakatlar fuqarolarini kiritmaslik bo‘yicha cheklovlar borasida).